Diari Oficial de la Generalitat Valenciana


Sumari del DOGV 4906, del 20-12-2004 (2004/12337)

RESOLUCIÓ de 23 de setembre de 2004, del conseller d'Agricultura, Pesca i Alimentació, en compliment de la Sentència número 6/2003 del Jutjat Contenciós Administratiu número 7 de València.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4906

Data del DOGV
:   20-12-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/12240


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 23 de setembre de 2004, del conseller d'Agricultura, Pesca i Alimentació, en compliment de la Sentència número 6/2003 del Jutjat Contenciós Administratiu número 7 de València. [2004/F12788]
  
Vista la Sentència número 6/2003 del Jutjat Contenciós Administratiu número 7 de València, de data 10 de gener de 2003, que estima el recurs contenciós administratiu número 296/2002, interposat per Mariano Lorente Solanas contra la Resolució del conseller de Justícia i Administracions Públiques, de 26 de març de 2002, per la qual es desestima el recurs d'alçada interposat per l'actor contra la Resolució de la Conselleria d'Agricultura, Pesca i Alimentació, de data 15 de juliol de 2002, per la qual es proveïxen vacants anunciades per la Convocatòria 14/2002, de 27 de febrer (DOGV núm. 4.208, de 12.03.2002), resolució que ha sigut declarada nul·la per no ser ajustada a dret.
  
Vist que mitjançant esta resolució es proveïxen diversos llocs de treball entre els quals es troba el lloc número 2677, cap del Servici de Desenvolupament Tecnològic, a què fa referència la Sentència número 6/2003 citada, per la qual cosa s'entén que la nul·litat de la Resolució de 15 de juliol de 2002 afecta únicament la provisió d'este lloc de treball.
  
Vist la Interlocutòria número 20, de 21 de juliol de 2004, del Jutjat Contenciós Administratiu número 7 de València, per la qual es requerix a l'administració el compliment de la decisió de l'esmentada resolució judicial.
  
Per tant, i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències i la resta de resolucions fermes dictades per jutges i tribunals.
  
De conformitat amb les competències atribuïdes pel Decret 118/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, i la resta de normes de general i pertinent aplicació, resolc:
  
Declarar nul·la la Resolució de 15 de juliol de 2002, d'esta conselleria, pel que fa a la provisió del lloc de treball número 2677, cap del Servici de Desenvolupament Tecnològic, anunciat mitjançant la Convocatòria 14/2002, de 27 de febrer, en compliment de la Sentència número 6/2003, de 10 de gener de 2003, del Jutjat Contenciós Administratiu número 7 de València.
  
Contra la present resolució podrà interposar-se incident d'execució de sentència davant del Jutjat Contenciós Administratiu número 7 de València, conforme al que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa.